
[image: EMMI_fejlec]TELEPÜLÉSI ÖSZTÖNZŐ PÁLYÁZAT HUMÁN SZOLGÁLTATÁSBAN DOLGOZÓ SZAKEMBEREK SZÁMÁRA
Jászapáti város önkormányzata pályázatot hirdet az EFOP-1.5.3-16-2017-00032 azonosítószámú „Humán szolgáltatások fejlesztése a Jászapáti járásban” című projekt keretében.
A települési ösztönzőpályázat alapvető célja első sorban:
- a településen, önkormányzati fenntartásban működtetett humán szolgáltatások területén dolgozó szakemberek személyes kompetenciáinak fejlesztése, 
- a szakemberek átképzése, ily módon a folyamatos szakember-ellátás biztosítása.
Pályázati feltételek:
· magyar állampolgárság
· védőnői, óvodai, egészségügyi és szociális ellátásban dolgozó felsőfokú végzettségű szakember
· egyéb pályázati támogatásban, ösztöndíjban, ösztönzőben nem részesül
· a pályázat benyújtása kizárólag a pályázati adatlapon a szükséges mellékletekkel történik

A megítélhető átlagos támogatás összege: 600000Ft/fő/támogatási időszak.
Az összeg folyósítása folyószámlára történik.

Pályázat benyújtása:
· Kizárólag a pályázati adatlapon a szükséges mellékletekkel.
A pályázat benyújtásának határideje: 2018. augusztus 24.
A pályázat kötelező mellékletei:
· jelenlegi munkahely munkáltatói igazolása
· végzettséget igazoló dokumentum másolata
· pályázat rövid indoklása
· a pályázó nyilatkozata arról, hogy bármely más forrásból egyéb pályázati támogatásban, ösztöndíjban, ösztönzőben nem részesül
A pályázat benyújtásának módja:
Személyesen, zárt borítékban a Jászapáti Gazdaságfejlesztő Kft-nél (5130 Jászapáti, Dr. Szlovencsák I. út 9.) vagy postai úton (Jászapáti Városi Önkormányzat, 5130 Jászapáti, Dr. Szlovencsák I. út 2.).



A borítékra kérnénk ráírni: „Humán szolgáltatás fejlesztése”.

A pályázó pályázata benyújtásával egyidejűleg büntetőjogi felelősséget vállal az általa közölt adatok valóságtartalmáért.
A pályázó hozzájárul ahhoz, hogy a pályázatot kiíró Jászapáti Városi Önkormányzat nyilvántartásba vegye és a jogosultság ellenőrzése céljából az ösztönző időtartama alatt kezelje.
A pályázat elbírálása:
A pályázatokat az ösztönző elbírálására, a Képviselő-testület által létrehozott 3 fős ad hoc bizottság bírálja el. A benyújtott pályázatok elbírálásának határideje: 2018. augusztus 31.
A pályázat elbírálásáról a pályázók az elbírálást követő 5 napon belül tájékoztatást kapnak.
A nyertes pályázókkal szerződés kerül megkötésre az ösztönző programban való részvételről, amelyben a pályázó vállalja, hogy a pályázati időszak alatt, illetve az azt követő két évben a településen végez munkát.
Jászapáti, 2018. augusztus 8.
							Jászapáti Város Önkormányzata

